Aarno Raveala

Aarno Brynolf Raveala, sukunimi aik. Reimann (16. elokuuta 1911 Helsinki – 15. heinäkuuta 1983 Helsinki) oli suomalainen arkkitehti. Raveala pääsi ylioppilaaksi 1932 ja valmistui arkkitehdiksi Teknillisestä korkeakoulusta vuonna 1943. Hän toimi opiskeluaikanaan SOK:n rakennusosaston piirtäjänä ja valmistuttuaan arkkitehdiksi hän oli siellä toimistoarkkitehtina 1944–1950. Hän perusti sitten oman arkkitehtuuri- ja insinööritoimiston vaimonsa Terttu Ravealan kanssa. Raveala oli Uudenmaan läänin lääninrakennustoimiston lääninarkkitehdin viransijaisena vuodesta 1954 ja hän toimi Uudenmaan läänin kaavoitus- ja rakennustoimen tarkastajana 1968–1974, kunnes jäi eläkkeelle. Hän sai yliarkkitehdin arvonimen 1974. Arkkitehtuurimuseo arkkitehtiesittely : Aarno Raveala 

Raveala osallistui 1950-luvulla Tammen Joka Kodin tietokirjan ja Kirjamiehen Talonrakennustekniikan käsikirjan toimitustyöhön. Hän laati myös rakennusopin alalta kirjekursseja.

 Rakennuksia 
  Lauttasaaren posti ja asuinrakennus, Gyldenintie 7, Lauttasaari, Helsinki 1952, arkkitehdit Mika Erno, Eino Schroderus, Aarno Raveala, Mauno Vuori Helsingin kaupunginmuseo - Lauttasaaren rakennusinventointi 2001-2002
 Pohjoismaiden Yhdyspankki Oy:n sauna, Kallvik 1952
 Toijalan rautatieasema 1963
 Kajaani Oy:n tuotantolaitokset Tihisenniemellä, Kajaani

 Lähteet 

Luokka:Suomalaiset arkkitehdit
Luokka:Vuonna 1911 syntyneet
Luokka:Vuonna 1983 kuolleet